Huset Ewald

**Huset Ewald** var et avalonsk kongehus av Flynn, som – etter å ha regjert i nærmest 1100 år – måtte bukke under for kong Nerseus I av Avalon. Huset blir i etterkant av sin tragiske undergang, sett på som en slekt forut for sin tid på flere måter, og har bragt frem flere store mennesker – deriblant Symeon I, Farvaldr II og Theodora V.

## ***Historie***

### **Første Æra**

Etter slaget om Dol Erimar, ble menneskene sendt bort fra Eden. Landet selv ble lagt under havet, og skipene ble sendt til forskjellige deler av Oververdenen. Huset Ewalds grunnlegger, Helga-Kamila, landet i dagens Flynn, og grunnla byen Flynn – etter mannen hennes, som hadde fått en våt grav. Hun bygger et samfunn, og utvinner snart edle metaller i gruvene rundt byen. Dette resulterte i – med hjelp fra ildtemmere – Helgakronen, som ville gå i arv nedover generasjonene.

### **Andre Æra**

#### ***De første kjente medlemmene***

Litt over 200 år senere har en direkte etterkommer av Helga-Kamila, Ásketill Ewald, blitt den nye kongen av Flynn. Kongeriket er langt fra den størrelsen det ville ha, men bredte seg raskt under Ásketill. Han sørget for at familien hans ble rike takket være gruvene rundt Flynn. Andre landområder østover kunne bytte dyrekjøtt og pels mot edelt metall og varer fra havet. Dette resulterte i at flere menn og deres familier overlot områdene sine til forvaltere eller andre slektninger, og dro til hovedstaden for å skaffe seg kontakter der. På denne måten klarte Ásketill å bygge et større renommé om seg og sin familie. Mot slutten av levetiden, for å gjøre det lettere for seg selv, etablerte han Rådet.

Da faren var død, begynte åtte av tolv medlemmer i Rådet å konspirere mot arvingen hans: Herleifr. Han responderte med å igangsette en renselse av illojale rådsmedlemmer, hvorav de resterende fire fikk beholde livet sitt – da de var kongens nevøer og nieser. Herlefir satte hodet til forræderne på staker utenfor bymurene, og plukket ut noen nye medlemmer. Dernest valgte Herleifr å ekspandere kongeriket sitt ytterliggere ved å underkaste seg større områder. Ved å vedta flere lover med Rådet og guvernøren av Flynn, valgte de avisdesliggende adlesklanene å påta seg tittelen *ridder.* Til gjengjeld ville de styrke Ewald-enes økonomi og militær.

Herleifr hadde flere løsunger, men en av de legitime ungene var prinsesse Loci. Hun hadde et forhold med Vragi Atheln – et rådsmeldem – hvilket resulterte i en gutt ved navn Aldhard. Gutten skulle senere bli giftet bort til en kammerpike fra hoffet og grunnlegge en by fra en sump. Aldhard grunnla et dynasti av guvernører, hvorpå huset Ewald gjorde krav på tømmer byen produserte, til skipene sine. Det var allikevel Locis eldre bror, Keith, som arvet tronen – etter at han hadde myrdet sin eldre bror Herleifr II. Loci giftet seg med Vragi og forlot hovedstaden, og oppdro familien deres på landet.

#### ***Merkbare medlemmer***

Keiths oldebarn, Julius, ble den mest omdiskuterte Ewald-en. Som sine forgjengere, tjente han seg tilnavn i sin ettertid, som beskrev hans styre. Han ble husket som Julius den røde, et tilnavn han fikk på bakgrunn av hans paranoia som fikk ham til å lede flere henrettelser. Han mistenkte alle sine tjenestemenn å konspirere mot ham. Hodene rullet under hans regjeringstid, og det var bare dronningens folkelige popularitet som reddet mannen fra undergangen. Allikevel, da Julius ble avslørt i et komplott om å ta absolutt makt over kongeriket ved å avsette Rådet, nølte ikke Theodora med å igangsette henrettelsen ved halshugging. Tronen går nedover generasjonene til Farvaldr I, Symeon I, Farvaldr II, Theodora IV, Farvaldr III, Theodora V og VI, Juliana II og mange flere.

#### ***Som hertuger av Payne***

Den kongelige ætten strekker seg videre gjennom årene, og økonomien får svingninger som gradvis gjør kongeriket større og mer teknologisk anlagte. Den som allikevel senere står ut av husets medlemmer er Farvaldr VII av Flynn, som sørget for en ekspedisjon nord for fastlandet etter at gudsbespotter-brødrene Venator og Trevor Payne returnerte etter å ha gjort seg selv til konger av et hittil ukjent landområde. Dette resulterte i overtagelsen av Payne – en konspirasjon som ble ledet av kongen, hans prylegutt, guvernørgemalinnen av Sævine og greven av Olwyn-upon-Streisand. Payne ble gjort til et hertugdømme, og en tilleggstittel av monarkene. Alt av økonomi fra øygruppen, tilfalt kongefamilien personlig – og ble dermed kalt Ewald-enes pengepung.

Fra og med 948 – 1211 lå Payne under huset Ewald. Kong Farvaldr VII ga seg selv tittelen hertug av Payne, en tittel han kom til å gi videre til sin datter når han døde. Huset Ewald ignorerte folkets stadige bønner om hjelp etter hvert som årene gikk, og snart var de på randen av revolusjon i Payne. De krevde fritt styre, slik de hadde vært for flere hundre år siden. De ville ha religionsfrihet og en egen valgt konge eller dronning. Kongehuset Ewald gikk med på det – i frykt for å bli myrdet – men ikke før de hadde brukt tid og krefter på å stjele med seg råvarer og rike varer som kongehuset enten sendte til andre kongeriker i sør, eller brukte opp selv.

#### ***Samlingen av Avalon***

1348, Andre Æra. Huset Ewalds siste leder, Norville II, nektet å underkaste seg Nerseus Bráchos da han rykket inn i Flynn. Etter slagene om Kirkwall og Thorngate, mistet Norville begge søstrene sine til Nerseus' bøddel. De hadde kjempet ærbart, men måtte bøte med livet. Etter slaget om Flynn, inntok Nerseus hovedstaden og palasset. Han henrettet Norville og hele hans familie: ingen slektninger av dem skulle overleve – fra enkedronningen til den yngste prinsen.

## ***Merkbare medlemmer***

* Helga-Kamila Ewald, husets grunnlegger
* Ásketill Ewald, bygget opp Flynn og grunnla Rådet
* Herleifr Ewald, samlet avisdesliggende landområder under huset Ewald
* Farvaldr II, vedtok at kvinner kunne arve tronen
* Theodora IV, stabiliserte økonomien
* Theodora VI, ekspanderte kongeriket ved hjelp av veier
* Juliana II; splittet Rådet, men fornyet Flynn
* Norville II, husets siste leder

## ***Trivia***

1. *Ewald*er komponert av de germanske elementene *ewa*"lov, norm" og *wald*"herske"